**Catàleg de l’àrea de Progenitors del Servei de Teràpia Cel·lular**

Es presenten les tarifes del processos del Servei de Teràpia Cel·lular. Aquests poden associar-se segons la modalitat de trasplantament o procés de teràpia cel·lular sol·licitat. Per exemple, en un trasplantament autòleg se sol associar la tarifa BT201+PRG036+BT302 i posteriorment la BT900 mensual. I en un al·logènic d’afèresi, BT201+PRG036+BT104+BT302+PRG035.

**Tarifes:**

* **(BT201 i BT202) => Obtenció HPC per afèresi Pr (+/- amb controls):**

Es fa quan un pacient necessita CPH del donant després de rebre agents mobilitzadors a sang perifèrica.

La tarifa BT201 contempla la revisió del donant, les proves analítiques necessàries per la seva avaluació, l’extracció de les cèl·lules amb una màquina d’afèresis i el transport al laboratori de processament cel·lular.

La tarifa BT202s’aplicaria si el centre d’obtenció realitza controls analítics al producte recollit (recompte cel·lular o dels progenitors).

* **(PRG037) => Limfocitoafèresis:**

Es fa quan un pacient necessita limfòcits del donant (normalment en cas de recaiguda). La tarifa PRG037 contempla la revisió del donant, les proves analítiques necessàries per la seva avaluació, l’extracció de les cèl·lules amb una màquina d’afèresis i el transport al laboratori de processament cel·lular.

* **(PRG036) => Recepció i Control HPC Pr:**

La tarifa PRG036 contempla el cost del processament (revisió del producte, alta a l’aplicatiu, etiquetatge, etc) i els controls de qualitat (recompte cel·lular i de progenitors, viabilitat cel·lular, etc) que s’apliquen a tots els productes rebuts al laboratori.

* **(BT104) => Reducció Plasma de HPC Pr:**

S’aplica quan el donant de progenitors té isohemaglutinines específics contra el grup sanguini del receptor en títol elevat (incompatibilitat menor). En aquest cas el laboratori de processament fa una depleció del plasma residual en un procediment validat (tarifa BT104). Es pot aplicar tant en productes d’afèresis com en medul·les òssies. Aquesta tarifa també s’aplica si el producte de CPH cal fer-li una reducció de volum abans d’infondre’l.

* **(BT103) => Reducció Hematies de HPC,MARROW Pr:**

Quan el donant té una incompatibilitat major dels glòbuls vermells respecte al receptor cal reduir-los. Aquest procediment s’aplica quan el CPH té un elevat contingut de glòbuls vermells normalment medul·la òssia. Aquest procediment té la tarifa BT103.

* **(BT501 i PRG034) => Selecció positiva CD34 Pr (+/- gran escala):**

En ocasions cal eliminar els limfòcits del producte de progenitors per evitar efectes secundaris com la malaltia de l’empelt contra el receptor. La selecció positiva de CD34 utilitzant la tecnologia de Miltenyi és el mètode validat al BST per aconseguir aquest propòsit (tarifa BT501). Si la quantitat de cèl·lules rebuda supera la capacitat del mètode de processar-la i cal fer dos processos s’aplicarà la tarifa PRG034 (Selecció positiva CD34 (gran escala) Pr).

* **(BT514) => Selecció negativa CD45RA Pr:**

A fi d’evitar la malaltia de l’empelt contra el receptor en els trasplantaments al·logènics es pot aplicar un mètode de depleció d’una subpoblació especial de limfòcits, els CD45RA, també denominats naïve. Aquest processament es tarifa com BT514. Quan s’aplica, sol anar associada amb un procediment previ de selecció positiva CD34, i per tant sovint va associat a la tarifa BT501 o PRG034.

* **(BT302, BT322) => Criopreservació HPC (fins 2 bosses o més de 2 bosses) Pr:**

Quan un producte de CPH necessita criopreservar-se per una utilització en el futur pot fer-se en dos models, tot el producte dividit en 1 o 2 bosses (BT302) o quan la quantitat de cèl·lules és molt gran o es demana expressament la criopreservació en més de 2 bosses, és a dir 3 o més (tarifa BT322). La tarifa contempla la realització dels controls analítics de qualitat. Si les bosses criopreservades no s’utilitzen durant el mes que s’han criopreservat, es passaran a facturar segons tarifa BT900, cada mes.

* **(BT900) => Crio-emmagatzematge Unitats HPC Pr:**

La tarifa BT900 s’aplica al conjunt de bosses resultants de la criopreservació d’un producte de CPH obtingut en el mateix procediment de col·lecta. Des del BST s’envia mensualment una llista de bosses emmagatzemades perquè els responsables de la unitat de trasplantament decideixin si volen continuar el magatzem. Aquestes que continuen es facturaran segons aquesta tarifa.

* **(PRG035) => Subministrament HPC en fresc Pr:**

Quan un producte de CPH es distribueix sense haver-se de criopreservar s’aplica aquesta tarifa PRG035. Normalment aquests productes s’utilitzen en trasplantaments al·logènics i poden anar associats a una tarifa d’obtenció (si aquesta es fa al BST), recepció i control, i d’algun tipus de processament si es demana. La tarifa contempla els controls de qualitat de l’alliberament del producte i el transport fins l’hospital.

* **(BT780) => Subministrament HPC criopreservat Pr:**

S’aplica quan el producte a administrar es distribueix criopreservat. Aquesta tarifa (BT780) contempla la preparació del criocontenedor de transport validats per mantenir les temperatures molt baixes i el seu transport fins l’hospital.

* **(BT401) => Descongelació Unitats HPC Pr:**

Els productes criopreservats han de descongelar-se en sistemes de descongelació a velocitat ràpida (sistemes en sec o banys maria). Aquesta tarifa (BT401) contempla aquest processament (es fa normalment als BST hospitalaris però també es pot realitzar al BST-FDJ) i el transport intern des de l’àrea del banc de sang a la capçalera del malalt.

* **(BT515) => Rentat DMSO HPC criopreservat Pr:**

Quan els receptors poden tenir toxicitat pel crioprotector (DMSO) o per el contingut de granulòcits o la presència elevada de glòbuls vermells, els prescriptors poden sol·licitar un rentat d’aquest abans de la infusió. Aquesta tarifa (BT515) contempla el rentat de DMSO i els controls de qualitat associats a aquest processament. El rentat és un procés complex i es fa al laboratori de teràpia cel·lular de l’edifici Frederic Duran i Jordà de Barcelona. Per tant, a aquesta tarifa s’associarà la de subministrament en fresc (PRG035), ja que el producte reconstituït s’ha de controlar la qualitat i transportar urgentment a la unitat clínica.

* **(BT600) => Infusió HPC Pr:**

Aquesta tarifa s’aplica quan la infusió d’un producte en fresc o post-descongelació el fa el personal del BST dels Hospitals (BT600).

* **Altres:** Les següents tarifes són serveis específics que poden donar-se de forma esporàdica si el facultatiu de la unitat clínica els prescriu:

|  |  |  |
| --- | --- | --- |
| BT403  | Citometria de flux CD3 Pr |  83,16 €  |
| BT404 | Citometria de flux CD34 Pr |  83,16 €  |
| BT406 | CFU Pr |  55,44 €  |
| PRG023 | Transport Progenitors Pr |  A determinar - € |
| PRG022 | ORAL Collect-DNA Pr |  12,00 €  |
| PRG024 | Genotip HLA-A Alta resolució Pr |  141,96 €  |
| PRG025 | Genotip HLA-B Alta resolució Pr |  141,96 €  |
| PRG026 | Genotip HLA-C Alta resolució Pr |  141,96 €  |
| PRG027 | Genotip HLA-DRB1 Alta resolució Pr |  141,96 €  |
| PRG028 | Genotip HLA-DQB1 Alta resolució Pr |  141,96 €  |
| PRG029 | Genotip HLA-A baixa resolució Pr |  91,26 €  |
| PRG030 | Genotip HLA-B baixa resolució Pr |  96,33 €  |
| PRG031 | Genotip HLA-C baixa resolució Pr |  76,05 €  |
| PRG032 | Genotip HLA-DRB1 baixa resolució Pr |  91,26 €  |
| PRG033 | Genotip HLA-DQB1 baixa resolució Pr |  91,26 €  |